Αισθηματική ταινία

Οι αισθηματικές ταινίες είναι ρομαντικές ερωτικές ιστορίες που καταγράφονται σε οπτικά μέσα για μετάδοση στους κινηματογράφους ή στην τηλεόραση και που εστιάζουν στο πάθος, το συναίσθημα και την ερωτική σχέση των κύριων χαρακτήρων. Συνήθως η σχέση τους παρουσιάζεται μέσω ραντεβού, φλερτ ή γάμου. Αυτές οι ταινίες τοποθετούν την αναζήτηση του έρωτα στο επίκεντρο της πλοκής. Ενίοτε, οι εραστές αντιμετωπίζουν εμπόδια όπως οικονομικά, σωματικές ασθένειες, διάφορες μορφές διακρίσεων, ψυχολογικούς περιορισμούς ή οικογενειακές αντιστάσεις. Όπως σε όλες τις βαθιές ερωτικές σχέσεις, οι εντάσεις της καθημερινής ζωής, οι πειρασμοί (της απιστίας) και η ασυμφωνία χαρακτήρων φέρνουν εμπόδια στη σχέση των εραστών.

Οι αισθηματικές ταινίες συχνά ασχολούνται με τον κεραυνοβόλο έρωτα, τον νεανικό έρωτα, τον έρωτα δίχως ανταπόκριση, τον απαγορευμένο έρωτα, τον πλατωνικό έρωτα, τον παθιασμένο έρωτα, τη θυσία για τον έρωτα, του καταστροφικού έρωτα και του τραγικού έρωτα. Οι αισθηματικές ταινίες χρησιμεύουν ως αποδράσεις και φαντασιώσεις για τους θεατές, ειδικά αν οι δύο πρωταγωνιστές ξεπεράσουν τελικά τις δυσκολίες τους, δηλώσουν τον έρωτά τους, που συχνά επισφραγίζεται με ένα φιλί στο τέλος της ταινίας. Στις αισθηματικές τηλεοπτικές σειρές, η ανάπτυξη τέτοιων ερωτικών σχέσεων μπορεί να εκτυλίσσεται πολλά επεισόδια, ενώ διαφορετικοί χαρακτήρες μπορεί να μπλέκονται σε διαφορετικές σχέσεις.

Ο σεναριογράφος και πανεπιστημιακός Έρικ Ρ. Ουίλιαμς ορίζει τις αισθηματικές ταινίες ως ένα από τα έντεκα γενικά είδη στην ταξινομία των σεναρίων του, υποστηρίζοντας ότι όλες οι ταινίες μυθοπλασίας μεγάλου μήκους μπορούν να ταξινομηθούν ανάλογα με βάση αυτά τα γενικά είδη. Τα άλλα δέκα γενικά είδη είναι ταινία δράσης, αστυνομική ταινία, ταινία φαντασίας, ταινία τρόμου, ταινία επιστημονικής φαντασίας, κωμωδία, αθλητική ταινία, θρίλερ, πολεμική ταινία και γουέστερν.Williams, Eric R. (2017). The screenwriters taxonomy : a roadmap to collaborative storytelling. New York, NY: Routledge Studies in Media Theory and Practice. . . P. 21

 Υποείδη 
μικρογραφία|340x340px| Αφίσα του Όσα παίρνει ο άνεμος (1939)

 "Γυναικεία" ταινία 
Ο όρος "γυναικεία" ταινία αναφέρεται σε αισθηματικές ταινίες που απευθύνονται κυρίως σε γυναικείο κοινό. Παρόλο που πολλές αισθηματικές  ταινίες μπορεί να απευθύνονται σε γυναίκες, αυτό δεν είναι καθοριστικό χαρακτηριστικό τους. Αντίστοιχα, μια "γυναικεία" δεν έχει απαραίτητα τον έρωτα ως κεντρικό θέμα, ούτε περιστρέφεται απαραίτητα γύρω από τη ερωτική σχέση των χαρακτήρων. Ως εκ τούτου, οι όροι αυτοί δεν είναι ταυτόσημοι. Κάποιες ταινίες αυτού του είδους είναι τα Τζίλντα, Τα κόκκινα παπούτσια, Λογική και ευαισθησία, Οι άντρες προτιμούν τις ξανθές, Dirty Dancing, Το ημερολόγιο, Αγαπημένε μου Τζον, Κεραυνοβόλος έρωτας, Θέλμα & Λουίζ, Πενήντα αποχρώσεις του γκρι, Άγρυπνος στο Σιάτλ, Έχετε μήνυμα στον υπολογιστή σας και Ρωμαίος και Ιουλιέτα.

 Ιστορικό ειδύλλιο 
Γνωστη και ως επικό ειδύλλιο, αυτή η αισθηματική ιστορία εκτυλίσσεται σε ταινίες εποχής, συνήθως κατά τη διάρκεια ενός πολέμου, μιας επανάστασης ή κάποιας άλλης τραγωδίας. Τέτοιες ταινίες είναι τα Όσα παίρνει ο άνεμος, Δόκτωρ Ζιβάγκο, Οι κόκκινοι, Τιτανικός, Οι ατελείωτοι αρραβώνες, Εξιλέωση, Το πορτρέτο μιας γυναίκας που φλέγεται και Ψυχρός πόλεμος.

 Παραφυσικό ειδύλλιο 
Το παραφυσικό ειδύλλιο είναι ένα δημοφιλές είδος ταινίας που παρουσιάζει ερωτικές σχέσεις μεταξύ ανθρώπων και υπερφυσικών πλασμάτων. Κάποια από τα δημοφιλή υποδείδη είναι ο βαμπιρισμός, τα ταξίδια στο χρόνο, τα φαντάσματα και τις τηλεπαθητικές ή τηλεκινητικές ικανότητες – δηλαδή πράγματα που δεν μπορεί να εξηγήσει η επιστήμη. Το υποείδος αυτό ξεκίνησε από τη λογοτεχνία και προχώρησε στην οθόνη κυρίως στις αρχές της δεκαετίας του 2000, μετά την επιτυχία των διασκευών των βιβλίων της Στέφανι Μέγιερ. Από το 2007–08, τα κινηματογραφικά στούντιο έχουν κυκλοφορήσει διάφορες παραφυσικές αισθηματικές ταινίες, πολλές από τις οποίες είναι διασκευασμένες από μυθιστορήματα.

Παραδείγματα παραφυσικών αισθηματικών ταινιών είναι τα Εξολοθρευτής άγγελος, The Twilight Saga, Αγάπησα ένα ζόμπι, Vampire Academy, On - drakon και Η μορφή του νερού.

 Ρομαντική κομεντί 

Οι ρομαντικές κομεντί είναι ταινίες με ανάλαφρες, χιουμοριστικές πλοκές, που επικεντρώνονται σε ρομαντικές ιδέες όπως ότι η αληθινή αγάπη υπερπηδά τα περισσότερα εμπόδια. Το χιούμορ σε τέτοιες ταινίες είναι συνήθως λεκτικό και χαμηλών τόνων ή καταστάσεων, και όχι χονδροειδές. Ταινίες αυτού του είδους είναι: Τα φώτα της πόλης, Μια νύχτα στην όπερα, Συνέβη μια νύχτα, Ξαναπαντρεύομαι τη γυναίκα μου, Κοινωνικά σκάνδαλα, Αβάσταχτη γοητεία, Διακοπές στη Ρώμη, Έρωτας μετ' εμποδίων, Εκεί που δεν το περιμένεις, Χαμένοι στη μετάφραση, Προς όλα τα αγόρια που αγάπησα, Τέσσερις γάμοι και μία κηδεία, Ντέιβ: Πρόεδρος για μια μέρα, Πες το όπως θες, Κάτω από τη λάμψη του φεγγαριού, Καλύτερα δε γίνεται, Κάλλιο αργά παρά αργότερα, Όταν ο Χάρι γνώρισε τη Σάλι, Ο νευρικός εραστής, Μανχάταν και Η γκαρσονιέρα.

 Ρομαντικό δράμα 

μικρογραφία|221x221εσ| Ο Σαλάχ Ζουλφικάρ αγκαλιάζει με πάθος τη Σάντια στην ταινία του 1965 Aghla min hayati.
Τα ρομαντικά δράματα περιστρέφονται συνήθως γύρω από ένα εμπόδιο που παρεμβαίνει στη βαθιά και αληθινή αγάπη μεταξύ δύο ανθρώπων. Η μουσική χρησιμοποιείται συχνά για να δείξει τη συναισθηματική διάθεση. Η ολοκλήρωση ενός ρομαντικού δράματος συνήθως δεν αποκαλύπτει εάν θα επιτευχθεί η τελική ερωτική ένωση μεταξύ των δύο βασικών χαρακτήρων.

Παραδείγματα ρομαντικών δραματικών ταινιών και εκπομπών είναι τα Καζαμπλάνκα, Εγωισμός και προκατάληψις, Η ισστορία μιας αγάπης, Aghla min hayati, Ιστορία αγάπης, Ο γυρισμός, Σοκολάτα σε καυτό νερό, Sommersby, Οι γέφυρες του Μάντισον, Ο Άγγλος ασθενής, Ερωτευμένος Σαίξπηρ, Ιπτάμενος και τζέντλεμαν και Σινεμά ο Παράδεισος.

Πιο πρόσφατα παραδείγματα είνα τα Πλαγίως, Αναμνήσεις μιας γκέισας, Slumdog Millionaire, Ραντεβού στον αέρα, The Artist, Γκλόρια και Malcolm & Marie.

Ο σκηνοθέτης Ρίτσαρντ Λίνκλεϊτερ σκηνοθέτησε την περίφημη τριλογία Πριν το ξημέρωμα, Πριν το ηλιοβασίλεμα και Πριν τα μεσάνυχτα.

Ρομαντικά δράματα με πρωταγωνιστές του ίδιου φύλου είναι οι ταινίες Το μυστικό του Brokeback Mountain, Η ζωή της Αντέλ, Carol, Moonlight και Να με φωνάζεις με τ' όνομά σου.

Οι ταινίες ρομαντικές φαντασίας περιγράφουν φανταστικές ιστορίες χρησιμοποιώντας πολλά στοιχεία και συμβάσεις του είδους της αισθηματικής ταινίας. Μερικά παραδείγματα είναι οι ταινίες Η γυναίκα πειρασμός, Top Hat, Οι ομπρέλες του Χερβούργου, Τραγουδώντας στη βροχή, Η μέρα της μαρμότας, Η μαγεμένη, Σταχτοπούτα, Η πεντάμορφη και το τέρας, Σκοτεινός κώδικας, Η αιώνια λιακάδα ενός καθαρού μυαλού, Μεσάνυχτα στο Παρίσι , Δικός της και Η μορφή του νερού.

 Αισθηματικό μιούζικαλ 
Το αισθηματικό  μιούζικαλ (εναλλακτικά ρομαντικό μιούζικαλ) είναι ένα υποείδος αισθηματικής ταινίας που παρουσιάζει ερωτικές σχέσεις και η ιστορία του οποίου εξηγείται εν μέρει μέσω τραγουδιών ή/και χορευτικών. Αυτό το είδος ξεκίνησε στο Μπρόντγουεϊ και μεταφέρθηκε στη μεγάλη οθόνη.

Μερικά παραδείγματα είναι οι ταινές Νότιος Ειρηνικός, Γουέστ Σάιντ Στόρι και το ριμέικ του 2021, Grease, High School Musical, Μέχρι την άκρη του κόσμου, Moulin Rouge!, Mamma Mia! Η ταινία, Ερωτευμένοι στο Εδιμβούργο και La La Land.

 Αισθηματικό θρίλερ 
Το αισθηματικό  θρίλερ είναι ένα υποείδος με μια ιστορία που συνδυάζει στοιχεία της σιαθηματικής ταινίας και θρίλερ. Μερικά παραδείγματα σιαθηματικών θρίλερ είναι οι ταινίες Ο πόθος, Το κυνήγι του κλέφτη, Δεσμώτης του ιλίγγου, Το παιχνίδι των λυγμών, Ο σωματοφύλακας, Άπιστη, Χωρίς αναστολές, Το φάντασμα της όπερας, Ο τουρίστας και Οι ρυθμιστές.

 Διαφορετικές ταξινομίες 
Η ταξινομία των σεναρίων δημιουργεί πρόσθετες κατηγορίες πέρα από το "υποείδος".Williams, Eric R. (2019). "Episode #3: Comedy and Tragedy: Age Does Not Protect You." In Falling in Love with Romance Movies. Audible Original. Έχουν καθοριστεί πενήντα γενικές κατηγορίες, οι οποίες μπορούν να συνδυαστούν με το είδος της αισθηματικής ταινίες.Williams, Eric R. "Macro Genres and Micro Genres." In The Screenwriters Taxonomy: A Roadmap to Collaborative Storytelling.  New York, NY: Routledge, 2018. p. 47–55. Με βάση αυτήν την προσέγγιση, ταινίες όπως το Όσα παίρνει ο άνεμος (που αναφέρθηκε παραπάνω) ταξινομούνται ως δραματικές, ιστορικές / οικογενειακές και αισθηματιικές και όχι απλώς ως ιστορικά ειδύλλια, ενώ Το ημερολόγιο θα μπορούσε να χαρακτηριστεί δραματική, ιατρική, αισθηματική ταινία και όχι απλώς ρομαντικό δράμα.Williams, Eric R. (2019). "Episode #9: Other Genres: Where There is Love." In Falling in Love with Romance Movies. Audible Original.

 Κινηματογράφος και τηλεόραση στην Ελλάδα 
μικρογραφία|221x221εσ|Αφίσα της ελληνικής ταινίας Ο άνθρωπος που γύρισε από τον πόνο (1966)
Στην Ελλάδα, το είδος της αισθηματικής ταινίας γνώρισε ιδιαίτερη άνθιση με τα μελό της δεκαετίας του 1960, χωρίς αυτό να σημαίνει ότι η παραγωγή αισθηματικών ταινιών από διάφορα υποείδη σταμάτησε την εποχή εκείνη. Γνωστά παραδείγματα είναι:
+ΈτοςΤίτλοςΣκηνοθεσίαΠρωταγωνιστικό δίδυμο1928Έρως και κύματαΔημήτριος ΓαζιάδηςΜιράντα Θεοχάρη - Δημήτρης Τσακίρης1943Η φωνή της καρδιάςΔημήτρης ΙωαννόπουλοςΔημήτρης Χορν - Καίτη Πάνου1946Παπούτσι από τον τόπο σουΑλέκος ΣακελλάριοςΜαρκίτα Μυλωνά - Θεόφιλος Ασημακόπουλος1948Μαρίνος ΚοντάραςΓιώργος ΤζαβέλλαςΜάνος Κατράκης - Μπίλλυ Κωνσταντοπούλου1953Το τραγούδι του πόνουΝτίμης ΔαδήραςΜιχάλης Νικολόπουλος - Ίντα Χριστινάκη1954Νυχτερινή περιπέτειαΆγγελος ΤερζάκηςΒασίλης Διαμαντόπουλος - Νταίζη Μαυράκη1965Μια τρελλή τρελλή οικογένειαΝτίνος ΔημόπουλοςΤζένη Καρέζη - Αλέκος ΑλεξανδράκηςΗ γυνή να φοβήται τον άνδραΓιώργος ΤζαβέλλαςΓιώργος Κωνσταντίνου - Μάρω Κοντού1966ΕκδρομήΤάκης ΚανελλόπουλοςΆγγελος Αντωνόπουλος - Λίλυ ΠαπαγιάννηΟ άνθρωπος που γύρισε από τον πόνοΑπόστολος ΤεγόπουλοςΝίκος Ξανθόπουλος - Αφροδίτη Γρηγοριάδου1968Κορίτσια στον ήλιοΒασίλης ΓεωργιάδηςΓιάννης Βόγλης - Αν ΛόνγκμπεργκΠαρένθεσηΤάκης ΚανελλόπουλοςΆγγελος Αντωνόπουλος - Αλεξάνδρα Λαδικού1971Σ' αγαπώΤάκης ΒουγιουκλάκηςΑλίκη Βουγιουκλάκη - Άγγελος Αντωνόπουλος1972Αναζήτησις...Ερρίκος ΑνδρέουΆγγελος Αντωνόπουλος - Έλενα Ναθαναήλ1974Εραστές του ονείρουΓιάννης ΔαλιανίδηςΖωή Λάσκαρη - Δημήτρης Παπαμιχαήλ1975Ένα τανκς... στο κρεβάτι μουΓιάννης ΔαλιανίδηςΚώστας Βουτσάς - Ελένη Μαυρομμάτη1984Ξαφνικός έρωταςΓιώργος ΤσεμπερόπουλοςΜπέτυ Λιβανού - Αντώνης Θεοδωρακόπουλος
Κάποιες από τις αισθηματικές σειρές που προβλήθηκαν στην ελληνική τηλεόραση είναι:
+Έτος πρώτης προβολήςΤίτλοςΣκηνοθεσίαΠρωταγωνιστικό δίδυμο1978Το λεμονοδάσοςΤώνια ΜαρκετάκηΓιάννης Ζαβραδινός - Ελεωνόρα Σταθοπούλου1995Ντόλτσε ΒίταΑλέξανδρος Ρήγας, Παναγιώτης Κούτρας, Αντώνης Τέμπος, Αντώνης ΑγγελόπουλοςΆννα Παναγιωτοπούλου - Θανάσης Ευθυμιάδης1997Δύο ξένοιΑλέξανδρος ΡήγαςΝίκος Σεργιανόπουλος - Εβελίνα Παπούλια1998Άγγιγμα ψυχήςΜανούσος ΜανουσάκηςΘεοφανία Παπαθωμά - Σταύρος Ζαλμάς2004Κανείς δε λέει σ' αγαπώΣτέφανος ΚοντομάρηςΆννα-Μαρία Παπαχαραλάμπους - Γιώργος Καραμίχος2007Μαρία η άσχημηΖένια Χρυσανίδου, Θοδωρής ΚωνσταντόπουλοςΑγγελική Δαλιάνη - Άνθιμος Ανανιάδης2012Οι βασιλιάδεςΠιέρρος Ανδρακάκος, Νίκος Κρητικός, Στάμος ΤσάμηςΠάνος Βλάχος - Κατερίνα Γερονικολού2017Παρθένα ΖωήΣπύρος Μιχαλόπουλος, Πιέρρος Ανδρακάκος, Αλέξανδρος ΠανταζούδηςΣοφίνα Λαζαράκη - Αποστόλης Τότσικας2018Ελεύθερη ΣχέσηΒασίλης ΘωμόπουλοςΔήμητρα Ματσούκα - Μάριος Αθανασίου

 Δείτε επίσης 

 Δραματική ταινία

 Παραπομπές 

 Εξωτερικοί σύνδεσμοι 

 Αγγλόφωνες αισθηματικές ταινίες με κορυφαία βαθμολογία στο IMDb

Κατηγορία:Κινηματογραφικά είδη
Κατηγορία:Διαπροσωπικές σχέσεις